Πιστεύουμε στον έρωτα

Το Πιστεύουμε στον Έρωτα (Πρωτότυπος τίτλος: Three Coins in the Fountain), είναι Αμερικανική ρομαντική κομεντί του 1954 σε σενάριο Τζον Πάτρικ και 
σκηνοθεσία Ζαν Νεγκουλέσκο. Αποτελεί κινηματογραφική μεταφορά του μυθιστορήματος Three Coins in the Fountain του Τζον Σεκοντάρι.

Πρωταγωνιστούν οι Κλίφτον Γουέμπ, Ντόροθι ΜακΓουάιαρ, Λουί Ζουρντάν, Τζιν Πίτερς, Ροσάνο Μπράτσι και Μάγκι ΜακΝαμάρα. Η ταινία πραγματεύεται τις ζωές τριών γυναικών που ζουν και δουλεύουν στη Ρώμη και ονειρεύονται να γνωρίσουν τον έρωτα στην αιώνια πόλη. 

Το τραγούδι Three Coins in the Fountain που ακούγεται στην ταινία ερμηνεύεται από τον Φρανκ Σινάτρα και έγινε τεράστια επιτυχία μετά την προβολή της ταινίας. Βραβεύτηκε επίσης με Όσκαρ Καλύτερου Πρωτότυπου Τραγουδιού. Η ταινία προτάθηκε συνολικά για τρία βραβεία Όσκαρ, μεταξύ των οποίων και για Όσκαρ Καλύτερης Ταινίας και κέρδισε τελικά δυο.

 Πλοκή 
Τρεις Αμερικανίδες, συγκατοικούν σε ένα διαμέρισμα στη Ρώμη όσο βρίσκονται εκεί για δουλειά έχοντας την ελπίδα ότι θα βρουν τον έρωτα στην Αιώνια Πόλη. Η Φράνσις (Ντόροθι ΜακΓουάιαρ) που είναι η μεγαλύτερη από τις τρεις εργάζεται ως γραμματέας του συγγραφέα Τζον Φρέντερικ Σάντγουελ (Κλίφτον Γουέμπ), με τον οποίο είναι κρυφά ερωτευμένη, αλλά εκείνος είναι μονόχνωτος και απόμακρος. Η Ανίτα (Τζιν Πίτερς), λίγο πριν επιστρέψει για πάντα στις Η.Π.Α., ενδίδει και δέχεται την πρόταση του συναδέλφου της μεταφραστή Τζόρτζο Μπιάνκι (Ροσάνο Μπράτσι), για να τον συνοδεύσει στο αγρόκτημα της οικογένειάς του στην εξοχή. Η Μαρία (Μάγκι ΜακΝαμάρα), που μόλις έχει φτάσει στη Ρώμη, γνωρίζεται και ερωτεύεται με τον γυναικά πρίγκιπα Ντίνο ντι Τσέσι (Λουί Ζουρντάν) και πέφτει στα δίχτυα του παρά τις προειδοποιήσεις των δυο της φίλων για το άτομό του.

 Υποδοχή 
 Κριτικές 
Η ταινία έλαβε θετικές κριτικές και στην ιστοσελίδα Rotten Tomatoes συγκεντρώνει ποσοστό 60% βασισμένο σε 10 κριτικές. Στην κριτική που έγραψε για την ταινία ο Μπόσλεϊ Κράουδερ των  New York Times τόνισε ότι πρόκειται για μια ταινία στην οποία πρωταγωνιστές τα αξιοθέατα της Ρώμης και ότι το υπερβολικά ρομαντικό σενάριο της ταιριάζει με το ντεκόρ. 

Το περιοδικό Variety έγραψε ότι η ταινία έχει ζεστασία, χιούμορ και μεγάλη δόση ρομαντισμού μέσα σε ένα υπέροχο ντεκόρ. 
 Εισπράξεις 
Η ταινία έχοντας προϋπολογισμό 1,5 εκατομμυρίου έκανε εισπράξεις 12 εκατομμυρίων παγκοσμίωςSolomon (1989), p. 225.'The Top Box-Office Hits of 1954', Variety Weekly, January 5, 1955Daily Variety, November 9, 1955, p.4.

 Βραβεία 
Η ταινία προτάθηκε για 3 βραβεία Όσκαρ, μεταξύ των οποίων και για Όσκαρ Καλύτερης Ταινίας, το οποίο και έχασε από την ταινία του Ελία Καζάν Το λιμάνι της αγωνίας (On the Waterfront, 1954). Κέρδισε τελικά δυο Όσκαρ.

Βραβεία Ακαδημίας Κινηματογράφου (Όσκαρ) 
Βράβευση:
Φωτογραφίας, Έγχρωμη ταινία – Μίλτον Ρ. Κράσνερ
Πρωτότυπου τραγουδιού - Three Coins in the Fountain

Υποψηφιότητα:
Καλύτερης Ταινίας – Σολ Σ. Σίγκελ

 Παραπομπές 

 Εξωτερικοί σύνδεσμοι 

Κατηγορία:Ταινίες του 1954
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές ταινίες της δεκαετίας 1950
Κατηγορία:Αγγλόφωνες ταινίες
Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε αμερικανικά μυθιστορήματα